Nega bolnika na domu
2019-04-24 18:00 - 20:30, 2019-04-29 18:00 - 20:30, 2019-04-30 18:00 - 20:30 (Africa/Abidjan)
18 urni tečaj NEGA BOLNIKA NA DOMU bo 23., 24., 29. in 30. 4. 2019 od 18.00 do 20.30, v prostorih KCPT Šentjernej.
Teme: bolnik v družini, negovani bolnik, proces staranja, nega bolnika pri različnih boleznih, telesna dejavnost (okrevajočega) bolnika in prehrana.
Izvajalka: Marija Segedi, dipl. m.s.
Tečaj je organiziran v okviru KORK Šentjernej in je za udeležence brezplačen.
Ob koncu opravljenega tečaja udeleženci prejmejo potrdilo o opravljenem tečaju.
Prijave: 07/39 33 120 ali GSM 051 301 840.
Vljudno vabljeni.
KORK Šentjernej
Milena Drnovšek

Prodaja mesečnih vozovnic
2019-04-25 13:00 - 16:00
Prodajno mesto Šentjernej, kulturni center Primoža Trubarja:

četrtek, 25. 4. 2019: 13.00h – 16.00h

Prodaja subvencioniranih vozovnic se izvaja na prodajnem mestu na avtobusni postaji v Brežicah ter enkrat ali dvakrat mesečno na prodajnem mestu v Šentjerneju v kulturnem centru Primoža Trubarja.

Gozdič je že zelen
2019-04-25 18:00
Prejšnje ime dogodka: ŠUMIJO GOZDOVI DOMAČI
Vstopnice: 4 €

Ringaraja, regijsko srečanje otroških folklornih skupin
2019-04-26 17:00
PROGRAM SREČANJA:
1. Otroška folklorna skupina Mlinček, Vrtec Najdihojca
Vodja skupine: Tatjana Vučajnk
Naslov koreografije: Deca na vasi
Avtor koreografije: Tatjana Vučajnk in Branka Kovačič
2. Otroška folklorna skupina Kres, Novo mesto
Vodja skupine: Petra Bukovec, Lea Burger, Petra Nogaršek
Naslov koreografije: Sveta Neža štumfe štrika
Avtor koreografije: Petra Bukovec, Lea Burger, Petra Nogaršek
3. Otroška folklorna skupina Kosci Podružnična šola Kapele
Vodja skupine: Vesna Molan
Naslov koreografije: Gremo v šulo
Avtor koreografije: Vesna Molan
4. Starejša otroška folklorna skupina OŠ Mirana Jarca Črnomelj
Vodja skupine: Bernarda Starašinič in Katja Kocjan Plut
Naslov koreografije: Po preste na plac
Avtor koreografije: Bernarda Starašinič in Katja Kocjan Plut
5. Otroška folklorna skupina Vesele šefle, OŠ Pišece
Vodja skupine: Romana Žnideršič
Naslov koreografije: Povudn muž
Avtor koreografije: Romana Žnideršič
6. Otroška folklorna skupina OŠ Artiče
Vodja skupine: Janja Omerzu
Naslov koreografije: Čajanka
Avtor koreografije: Barbara Bogovič
7. Otroška folklorna skupina Kresnice OŠ Brežice
Vodja skupine: Zdenka Dušič
Naslov koreografije: Z jajčki na plac
Avtor koreografije: Zdenka Dušič
8. Otroška folklorna skupina KUD Oton Župančič Artiče
Vodja skupine: Vesna Bogovič
Naslov koreografije: Kje se skrivajo lopovi?
Avtor koreografije: Barbara Bogovič
Strokovni spremljevalki: Petra Nograšek in Mirjam Jelnikar
Organizacija: JSKD, OI Novo mesto / oi.novo.mesto@jskd.si
Vstopnina: 5 €
Prireditev si je mogoče ogledati le z vstopnico. Vsak obiskovalec, odrasel ali otrok, mora imeti svojo.
NAKUP VSTOPNIC: Blagajna Kulturnega centra Primoža Trubarja Šentjernej je odprta vsak delavnik od 11.00 do 13.00 ter uro pred dogodkom. Vstopnice lahko rezervirate v tem času preko telefona ali kadarkoli preko e-pošte: 07/39 31 371, blagajna@kc-sentjernej.si.

Gugajo se pesmice
2019-05-09 17:00
Na območno revijo predšolskih in prvošolskih pevskih zborov GUGAJO SE PESMICE so povabljeni k sodelovanju vsi delujoči zbori vrtcev in osnovnih šol, ki jih pokriva novomeška območna izpostava JSKD. Za nastop na pregledni reviji so se letos odločili vrtčevski in prvo šolski pevski sestavi, ki prihajajo iz Žužemberka, Brusnic, Otočca, Novega mesta, Šmarjete in Šentjerneja. Skupaj nam bo zapelo preko sto šestdeset pevcev.
Poslanstvo JSKD je, da v ospredje in na velike odre, čim večkrat in čim bolj celovito, postavimo na ogled tudi ljubiteljsko kulturo poustvarjanje otrok, ki je v naši regiji zelo številčno in tudi kakovostno. Skupaj z zborovodji si želimo, da bi kar največ zborov imelo priložnost izkusiti nastop na velikih odrih, torej izven prostora svoje šole, vrtca v družbi drugih primerljivih zborov ter pod strokovnim spremljanjem, ki je za nadaljnje kakovostno delo zborov zelo pomembno.
Vstopnice: 5 €

Super krila
2019-05-14 17:30
/ ZA OTROŠKI ABONMA IN IZVEN /
Predstava SUPER KRILA z Janom in Alenko Kolman. Jan iz priljubljene risana serije SUPER KRILA, ki ga otroci obožujejo, navdušuje s svojo predstavo!
S pomočjo Alenke Jan z otroci zapoje in zapleše na zabavne pesmice (Ču ču va, Ram zam zam,…), ki se jih je naučil na svojih “misijah”. Pokaže jim čarovniške trike, ki se jih je naučil na svojih potovanjih v Parizu, Londonu, Afriki … in se s pomočjo otrok nauči šteti do 10!!
Zabavali in nasmejali se bodo tako otroci kot starši! Zabavno druženje bomo zaključili z veselim prepevanjem pesmi Mi se imamo radi!
Po predstavi se bodo obiskovalci lahko še fotografirali z Janom.
Trajanje: 45 minut.

VSTOPNICE SO ŽE V PRODAJI
Vstopnice: 5 €

Gagarin, prvi v vesolju
2019-05-15 19:30
Film je posvečen prvim korakom človeštva v raziskovanju vesolja in usodi Jurija A. Gagarina, prvega človeka v vesolju. Osrednji motivi filma so borba za prvo mesto v osvajanju vesolja, tekmovanje prvih posadk pred poletom v vesolje, konkurenčnost tehnologije v gradnji raket in tekma dveh svetovnih velesil – Sovjetske zveze in ZDA.
Dolžina: 108 min
Leto: 2013
Država: Rusija
Jezik: ruščina
Scenarij: Andrey Dmitriev, Oleg Kapanets
Režija: Pavel Parkhomenko
Igrajo: Yaroslav Zhalnin, Mikhail Filippov, Olga Ivanova, Vadim Michman, Vladimir Steklov,…
Slovenski podnapisi
Povezava: IMDb
Brezplačne vstopnice.

Pogovorni večer z Anjo Bah Žibert, evropsko poslanko Romano Tomc in Evo Irgl
2019-05-16 19:00
Organizira: Občinski odbor SDS

Iskanje likovne poezije
2019-05-21 18:00
Likovna dela so rezultat učnega procesa likovne umetnosti. Z odkrivanjem novega in dopolnjevanjem že znanega, s spreminjanjem in povezovanjem se pred nami razgrnejo čudovite zgodbe v risbi, sliki in grafiki. Vljudno vabljeni!

Beraška opera
2019-05-29 19:30
Po motivih Johna Gaya, Georga Wilhelma Pabsta, Bertolta Brechta in Václava Havla
SNG Nova Gorica
Glasbena komedija
Režija: Vito Taufer
Igrajo: Kristijan Guček, Radoš Bolčina, Ana Facchini, Urška Taufer, Gojmir Lešnjak – Gojc k.g., Patrizia Jurinčič Finžgar, Arna Hadžialjević, Medea Novak, Maša Grošelj k.g./ Andrijana Boškoska Batič k. g., Matija Rupel, Jure Kopušar, Žiga Udir, Žiga Saksida k.g., Andrej Zalesjak / Gregor Prah k.g., Iztok Mlakar, David Trebižan, David Šuligoj, Roman Kobal
Zgodba govori o advokatu Peachumu, kralju londonskih beračev, ki je ogorčen, saj se je hčerka Polly poročila z Macheathom, šarmantnim bonvivanskim šefom mafijske tolpe. Pollyjina neposlušnost porodi maščevanje, Peachum prisili Lockita, šefa londonske policije, da sproži lov, v katerem je ključno vlogo izdajalke pripravljena odigrati nekdanja ljubica Jenny, ena izmed prostitutk, s katerimi je Macheath preživljal radostne trenutke. Toda ker je Macheath obljubil poroko tudi Lockitovi hčerki, se zgodba o spopadu moči in ljubezni vse bolj zapleta. Le kako se bo stvar razpletla?
Izris skorumpirane angleške družbe v 18. stoletju v glasbeni komediji Beraška opera, v kateri bomo slišali izvirne songe, ki jih je posebej za predstavo napisal Iztok Mlakar, uglasbil pa Aleksander Pešut – Schatzi.
VSTOPNICE V PRODAJI!
Cena: 19 € / 17,10 € za dijake, študente in upokojence

Prodaja mesečnih vozovnic
2019-05-30 13:00 - 16:00
Prodajno mesto Šentjernej, kulturni center Primoža Trubarja:

četrtek, 30. 5. 2019: 13.00h – 16.00h

Prodaja subvencioniranih vozovnic se izvaja na prodajnem mestu na avtobusni postaji v Brežicah ter enkrat ali dvakrat mesečno na prodajnem mestu v Šentjerneju v kulturnem centru Primoža Trubarja.

Vrtiljak življenja
2019-06-06 19:00
»Najboljši del človekovega življenja so njegova mala, brezimena in pozabljena dela dobrote in ljubezni.« (W. W).
Učenci in učitelji OŠ Šentjernej nas bodo skupaj z gosti popeljali na prijetno vožnjo z vrtiljakom življenja. Med njo bodo široko kot angeli razprli svoja krila, nas zazibali v umetnost besede, glasbe, plesa in ustvarjalnosti. Z nežnimi dotiki otroških rok in z radostjo v očeh bodo v srcih ljudi obudili vrednote, kot so ljubezen, sreča, iskrenost, solidarnost, sočutje in dobrota.
Koncert bo potekal pod pokroviteljstvom Občine Šentjernej in v sodelovanju z Območnim združenjem Rdečega križa Novo mesto.
🎫Vstopnice: brezplačne vstopnice / priporočen prispevek 10 €
Celoten izkupiček od prostovoljnih prispevkov gre v roke družini, ki se je znašla v življenjski stiski.
Srčno vabljeni!

Nejc Stopar – zaključni nastop
2019-06-12 19:00
Glasbena šola Marjana Kozine učencem zaključnih letnikov zagotavlja samostojne nastope. V Šentjerneju letos zaključujeta dva pianista in sicer Nejc Stopar ter Marija Bregar.
Nejc je učenec 8. razreda klavirja pri prof. Maji Schuster, Marija pa je učenka 8. razreda klavirja pri prof. Petri Slak. Oba učenca bosta imela na svojem nastopu nekaj gostov in ocenjevalno komisijo, kar daje dogodku še večjo težo.
Vabljeni, da prisluhnete mladim šentjernejskim talentom kar na dveh posameznih večerih.
Vstop je brezplačen.

Marija Bregar – zaključni nastop
2019-06-13 18:00

Valeta
2019-06-14 18:00
Zaključeno.

Kino pod zvezdami
2019-06-15 21:00
Turistično društvo Šentjernej vabi na dogodek “Kino pod zvezdami” na vrtu Kulturnega centra Primoža Trubarja.
🎬IZBOR FILMA: MILICE 2
Pekli bomo kokice 🍿 natočili kakšen kozarček vina ali soka 🍷 in si skupaj ogledali film. Lepo vabljeni! 😊
Udeležba na dogodku je brezplačna, veseli pa bomo prostovoljnih prispevkov za pokritje stroškov organizacije.
V primeru dežja bo dogodek prestavljen na 22.6.
MILICE 2

1h 29min / 89min | Leto: 2017 | Jezik: slovenščina

Scenarij: Sašo Đukić, Franci Kek

Režija: Sašo Đukić
Producent: Franci Kek
Igrajo: Sašo Đukić, Franci Kek, Matjaž Javšnik, Demeter Bitenc, Dr. Andrej Stare, Ivo Daneu, Luka Korenčič, Irena Yebuah, Jože Potrebuješ, Sašo Hribar, Jonas Žnidaršič, Tadej Toš, glasbena skupna Dan D, Jan Plestenjak

Zgodba:Sredi devetdesetih let je skupina novomeških filmskih zanesenjakov začela s snemanjem nizkoproračunskih celovečernih komedij. V časih, ko digitalizacija in internet še nista bila tako zelo vseprisotna, filmi niso dosegli prepoznavnosti po vsej državi. Bili so lokalni hit. Na premieri zadnjega s tistega obdobja se je v novomeški športni dvorani na dveh zaporednih predvajanjih zbralo 3.000 gledalcev.
Tudi tokratni film Milice 2 je nizkoproračunski proizvod iz domače delavnice. V kinematografih po vsej Sloveniji bo predvajan od 12. oktobra. Gre za situacijsko komedijo v kateri nerodni milicisti nevede postanejo del nečednih poslov češke mafije. V glavnih vlogah nastopajo Sašo Đukić, Franci Kek in Matjaž Javšnik. V filmu se pojavi vrsta znanih slovenskih imen – Demeter Bitenc, Jani Muhič, Jonas Žnidaršič, Sašo Hribar, dr. Andrej Stare, Ivo Daneu, Luka Korenčič, Irena Yebuah Tiran, Urška Majdič, Petja Kogovšek, Jože Potrebuješ, glasbena skupina Dan D, Jan Plestenjak, Tadej Toš …
Film je bil večinoma posnet v Novem mestu in okolici ter nekaj prizorov v Termah Čatež, Šentjerneju, Ljubljani, Mariboru, Kopru, na Svetem Joštu nad Kranjem, v Logarski dolini in v Benetkah. Snemanje je potekalo od 24. aprila do 8. septembra 2017.
Ustvarjali filma so bili pri snemanju še posebej pozorni na to, da bodo Milice 2 primerne za šolske predstave vse od najnižjih razredov. V filmu ni kletvic, je pa kar nekaj sporočil, ki se bodo na zabaven način dotaknile mladostnika. Nagovori ga k ustreznemu odnosu, do vsega, kar jim plasirajo mediji, k razmisleku, koliko je resnice, ne le v medijih, pač pa tudi, ali so stvari, ki se nam dogajajo, dejansko takšne, kot si mi mislimo, da so. V prizoru z Ireno Yebuah opozori na neustreznost vsakršne nestrpnosti do drugačnih. Zagotavljamo vam sproščen, zabaven film, ki bo poskrbel za smeh in pokazal na pomembne vrednote, ki žal vse bolj polzijo iz življenja mladega človeka.

(vir informacij o filmu: Kolosej.si )

Dobrodošli v džungli
2019-06-19 18:00
Vstopite v skrivnostno džunglo in spoznajte nagajive opice, papige divje mačke, visoke slapove, temačna močvirja in čarobna bitja džungle. Potopite se v svet domišljije in poiščite džunglo v sebi.
Plesalke plesne skupine Harlekin nam bodo skupaj z gosti iz Plesne šole Anika pokazale najlepše skrivnosti džungle.
To poletje vam ne bo treba na drugo celino – vabljeni v KC Primoža Trubarja.
Vljudno vabljeni!
🎫Vstopnice: 5 €; otroci do 12. leta brezplačno

Slavnostna akademija ob dnevu državnosti
2019-06-21 20:00
Občina Šentjernej ob dnevu državnosti vabi vse občane na slavnostno akademijo. Kulturni program na že tradicionalni prireditvi bodo oblikovali Pihalni orkester Občine Šentjernej ter Šentjernejski oktet. Slavnostni govornik bo g. Franc Martinčič, častni občan Občine Šentjernej.
Vabljeni na prijeten glasbeni večer, kjer bomo nekaj misli namenili naši domovini in obeležili spomin na 25. junij 1991, ko je Slovenija formalno postala neodvisna. Na ta dan sta bili sprejeti Deklaracija o neodvisnosti Slovenije in Temeljna ustavna listina o samostojnosti in neodvisnosti Slovenije.
🎫Brezplačne vstopnice.

Šahovski turnir Jernejevo 2019
2019-08-11 10:00 - 15:00
Društvo upokojencev Šentjernej vabi vse šahiste in ljubitelje šaha na
2. odprti šahovski turnir “Jernejevo 2019”
DU Šentjernej v okviru občinskega praznika občine Šentjernej vabi na 2. odprti šahovski turnir Jernejevo 2019. Tekmovanje se bo pričelo v nedeljo, 11. 8. 2019, ob 10:00 uri v kulturnem centru Primoža Trubarja v Šentjerneju.

Več informacij TUKAJ.

Mojca Pokrajculja - dobrodelna otroška predstava
2019-08-18 19:00
Dobrodelna otroška predstava Mojca Pokrajculja “Otroci za otroke”, za Luko Cuglja
Na voljo so brezplačne vstopnice.
Zbrana sredstva bodo porabljena za Lukovo zdravljenje in potrebne terapevtske pripomočke po stanju možganske krvavitve, ki mu je prekinila brezskrbno otroštvo in je na poti dolgotrajne rehabilitacije.
Pomagate lahko tudi z nakazilom sredstev na:
HUMANITARNO DRUŠTVO MOJA POT
ŠTEVILKA TRR: SI56 6100-0000-4422-674
SKLIC: 00 19
NAMEN: Humanitarna pomoč za Luka,
NASLOV: Cerov Log 5, 8310 Šentjernej
BIC BANKE: HDELSI22
KODA NAMENA: CHAR

10. rojstni dan KCPT
2019-08-19 20:00

Srečanje ostarelih
2019-08-21 18:00
kraj: Župnijska cerkev in Kulturni center Primoža Trubarja

Jernejev koncert in večer penin
2019-08-22 20:00
kraj: Na plac’, Trg Gorjanskega bataljona 8
V PRIMERU SLABEGA VREMENA bo dogodek v Kulturnem centru Primoža Trubarja.

Merjenje krvnega tlaka, holesterola, sladkorja v krvi
2019-08-24 09:00 - 12:00

Slavnostna seja občinskega sveta Občine Šentjernej
2019-08-24 14:00
Kulturni program:
Šentjernejski oktet in vokalistka Kristina Kastelic ob klavirski spremljavi Matevža Novaka

Prodaja mesečnih vozovnic
2019-08-28 08:00 - 14:00, 2019-08-29 08:00 - 12:00
Integral Brežice obvešča!
URNIK PRODAJE SUBVENIONIRANIH VOZOVNIC ZA ŠOLSKO LETO 2019-2020
Prodajno mesto Šentjernej, kulturni center Primoža Trubarja:
➡️sreda 28.8.2019: 8.00 – 14.00
➡️četrtek, 29.8.2019: 8.00 – 12.00

Več informacij na njihovi spletni strani:
http://www.integral-brebus.si/mesecne-vozovnice

Kino pod zvezdami
2019-08-30 21:00
park pri KCPT
